31993R3199
L 288/12
JURNALUL OFÍCIAL AL UNIUNII EUROPENE
REGULAMENTUL (CE) NR. 3199/93 AL COMISIEI
din 22 noiembrie 1993
privind recunoașterea reciprocă a procedurilor pentru denaturarea completă a alcoolului în scopul scutirii de la plata accizelor
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 92/83/CEE a Consiliului din 19 octombrie 1992 privind armonizarea categoriilor de accize cu privire la alcool și băuturile alcoolice (1), în special articolul 27 alineatul (4),
având în vedere Directiva 92/12/CEE a Consiliului din 25 februarie 1992 privind acordurile generale cu privire la produsele care fac obiectul accizelor și la deținerea, circulația și monitorizarea acestor produse (2), astfel cum a fost modificată prin Directiva 92/108/CEE (3), în special articolul 24,
având în vedere avizul Comitetului pentru accize,
întrucât, conform articolului 27 alineatul (1) litera (a) din Directiva 92/83/CEE, statelor membre li se solicită să excepteze de la plata accizelor alcoolul complet denaturat, în conformitate cu cerințele fiecărui stat membru, cu condiția ca aceste cerințe să fie notificate corespunzător și acceptate, în condițiile prevăzute în alineatele (3) și (4) din articolul menționat;
întrucât au fost primite obiecții cu privire la cerințele notificate;
întrucât, prin urmare, conform prevederilor alineatului (4) din articolul menționat anterior, urmează să se adopte o decizie în conformitate cu procedura prevăzută în articolul 24 din Directiva 92/12/CEE,
ADOPTĂ PREZENTUL REGULAMENT:
Articolul 1
Denaturanții utilizați de statele membre pentru denaturarea completă a alcoolului, în conformitate cu articolul 27 alineatul (1) litera (a) din Directiva 92/83/CEE, sunt cei descriși în anexa la prezentul regulament.
Articolul 2
Prezentul regulament intră în vigoare la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 22 noiembrie 1993.